ประกาศธนาคารแห่งประเทศไทยที่ สนส. 06/2551เรื่อง การอนุญาตให้บริษัทเงินทุนประกอบธุรกิจรับซื้อหรือรับโอนลูกหนี้เงินให้กู้ยืม------------------------------------------------------------------------------------อื่นๆ - 1. เหตุผลในการออกประกาศ แต่เดิมบริษัทเงินทุนที่ได้รับอนุญาตให้ประกอบธุรกิจเงินทุนประเภทกิจการเงินทุนเพื่อการจําหน่ายและบริโภคสามารถรับซื้อหรือรับโอนลูกหนี้ที่เกิดจากการจําหน่ายสินค้าโดยชําระราคาเป็นงวด ๆ หรือโดยการเช่าซื้อจากนิติบุคคลหรือบุคคลธรรมดาอื่นได้ เช่น ลูกหนี้เช่าซื้อรถยนต์ โดยถือเป็นการรับ โอนสิทธิเรียกร้องซึ่งเข้าข่ายเป็นธุรกิจเงินทุนประเภทกิจการเงินทุนเพื่อการจําหน่ายและการบริโภคประเภทหนึ่ง แต่ห้ามมิให้ทําการรับซื้อหรือรับโอนลูกหนี้ให้กู้ยืมจากสถาบันการเงินและบริษัทบริหารสินทรัพย์ ต่อมารัฐมนตรีว่าการกระทรวงการคลังได้อนุญาตให้บริษัทเงินทุนรับซื้อหรือรับโอนลูกหนี้เงินให้กู้ยืมจากสถาบันการเงิน และบรรษัทบริหารสินทรัพย์สถาบันการเงินได้เพิ่มขึ้นเพื่อรองรับการประมูลสินทรัพย์ของสถาบันการเงิน 56 แห่งที่ถูกปิดกิจการ และช่วยบรรเทาปัญหาสภาพคล่องของภาคเอกชน เนื่องจากพระราชบัญญัติธุรกิจสถาบันการเงิน พ.ศ. 2551 มีผลยกเลิกกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ ดังนั้น กฎกระทรวง ประกาศต่างๆ ที่ออกโดยอาศัยอํานาจตามกฎหมายดังกล่าวจึงสิ้นผลบังคับใช้เมื่อธนาคารแห่งประเทศไทยได้ออกประกาศฉบับนี้ การออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์การอนุญาตไม่มีการเปลี่ยนแปลงอื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้บริษัทเงินทุนประกอบธุรกิจรับซื้อหรือรับโอนลูกหนี้เงินให้กู้ยืมตามข้อกําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ถูกยกเลิก 4.1 ประกาศกระทรวงการคลังเรื่อง การอนุญาตเป็นการทั่วไปให้บริษัทเงินทุนประกอบกิจการรับซื้อหรือรับโอนลูกหนี้เงินให้กู้ยืม ลงวันที่ 2 กันยายน 2545 (หนังสือเวียนที่ สนส.(01) ว. 196/2545 ลงวันที่ 23 กันยายน 2545) 4.2 ประกาศกระทรวงการคลังเรื่อง การอนุญาตเป็นการทั่วไปให้บริษัทเงินทุนประกอบกิจการรับซื้อหรือรับโอนลูกหนี้เงินให้กู้ยืม ลงวันที่ 23 ธันวาคม 2545 (หนังสือเวียนที่ สนส.(11) ว.1/2546 ลงวันที่ 14 มกราคม 2546)อื่นๆ - 5. เนื้อหา 5.1 ในประกาศฉบับนี้ "สถาบันการเงิน 56 แห่งที่ถูกปิดกิจการ" หมายความว่า บริษัทเงินทุนและบริษัทเงินทุนหลักทรัพย์ที่ถูกระงับการดําเนินกิจการตามคําสั่งของรัฐมนตรีว่าการกระทรวงการคลัง ลงวันที่ 26 มิถุนายน พ.ศ. 2540 และวันที่ 5 สิงหาคม พ.ศ. 2540 ซึ่งสั่งโดยอาศัยอํานาจตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ และคณะกรรมการองค์การเพื่อการปฏิรูประบบสถาบันการเงินเห็นว่าไม่อาจแก้ไขหรือฟื้นฟูฐานะหรือการดําเนินการได้ 5.2 อนุญาตให้บริษัทเงินทุนประกอบธุรกิจรับซื้อหรือรับโอนลูกหนี้เงินให้กู้ยืมโดยบริษัทเงินทุนต้องปฏิบัติตามหลักเกณฑ์ที่ธนาคารแห่งประเทศไทยกําหนด 5.3 หลักเกณฑ์ในการประกอบธุรกิจ 5.3.1 บริษัทเงินทุนสามารถรับซื้อหรือรับโอนลูกหนี้เงินให้กู้ยืมที่เป็นเงินบาทหรือลูกหนี้เงินให้กู้ยืมที่เป็นเงินบาทซึ่งมีสัญญาให้ลูกค้ารับความเสี่ยงอัตราแลกเปลี่ยน ทั้งนี้ จากสถาบันการเงินในประเทศ บรรษัทบริหารสินทรัพย์สถาบันการเงิน บริษัทบริหารสินทรัพย์ตามกฎหมายว่าด้วยบริษัทบริหารสินทรัพย์ หรือบรรษัทบริหารสินทรัพย์ไทย ทั้งนี้ ลูกหนี้เงินให้กู้ยืมที่รับซื้อหรือรับโอนมาจากบริษัทบริหารสินทรัพย์จะต้องเป็นลูกหนี้เงินให้กู้ยืมที่ได้รับการปรับปรุงโครงสร้างหนี้แล้วและมีสภาพเป็นสินทรัพย์จัดชั้นปกติหรือสินทรัพย์จัดชั้นกล่าวถึงเป็นพิเศษ ตามประกาศธนาคารแห่งประเทศไทยว่าด้วยหลักเกณฑ์การจัดชั้นและการกันเงินสํารองของสถาบันการเงิน และที่แก้ไขเพิ่มเติม 5.3.2 บริษัทเงินทุนสามารถรับซื้อหรือรับโอนลูกหนี้เงินให้กู้ยืมและสินทรัพย์อื่นของสถาบันการเงิน 56 แห่งที่ถูกปิดกิจการจากเจ้าพนักงานพิทักษ์ทรัพย์ได้ ในการรับซื้อหรือรับโอนลูกหนี้เงินให้กู้ยืมและสินทรัพย์อื่นของสถาบันการเงิน 56 แห่งที่ถูกปิดกิจการจากเจ้าพนักงานพิทักษ์ทรัพย์นั้น ให้บริษัทเงินทุนกระทําภายใต้ขอบเขตตามที่กําหนดไว้ตามกฎหมายว่าด้วยธุรกิจสถาบันการเงินเท่านั้น 5.3.3 การรับซื้อหรือรับโอนลูกหนี้เงินให้กู้ยืมนั้น บริษัทเงินทุนต้องมีข้อมูลสนับสนุนอย่างเพียงพอที่จะพิสูจน์ได้ว่า ลูกหนี้ที่รับซื้อหรือรับโอนมานั้นเป็นหนี้ชั้นดีมีศักยภาพ และสามารถชําระหนี้ได้ในอนาคต 5.3.4 การรับซื้อหรือรับโอนลูกหนี้เงินให้กู้ยืมและสินทรัพย์อื่นให้ใช้ราคายุติธรรม (fair value) ซึ่งมีความหมายเป็นไปตามมาตรฐานการบัญชี 5.3.5 บริษัทเงินทุนผู้รับซื้อหรือรับโอนต้องกําหนดหลักเกณฑ์ หรือระเบียบในการปฏิบัติงานที่ดี เพื่อป้องกันมิให้ กรรมการ ผู้จัดการ หรือบุคคลใดซึ่งรับผิดชอบในการดําเนินงานกระทําการ หรืองดเว้นกระทําการใด ๆ อันผิดหน้าที่ของตนโดยทุจริต 5.3.6 ในการรับซื้อหรือรับโอนลูกหนี้เงินให้กู้ยืม บริษัทเงินทุนต้องถือปฏิบัติตามกฎหมายที่เกี่ยวข้องกับการให้กู้ยืมและประกาศธนาคารแห่งประเทศไทยว่าด้วยหลักเกณฑ์การกํากับลูกหนี้รายใหญ่ (Single Lending Limit) โดยเคร่งครัดอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย